पणजी सीट पर उपचुनाव के लिए BJP ने उतारा प्रत्याशी, मनोहर पर्रिकर के बेटे को नहीं मिला टिकट  
बीजेपी ने पणजी सीट पर प्रत्याशी की घोषणा की 
मनोहर पर्रिकर के बेटे को नहीं दिया टिकट 
इस सीट से सिद्धार्थ कुंकोलिएंकर को उम्मीदवार बनाया
बीजेपी ने गोवा के पणजी में 19 मई को होने वाले उप चुनाव के लिए प्रत्याशी की घोषणा कर दी है. पार्टी ने पूर्व विधायक सिद्धार्थ कुंकोलिएंकर को उम्मीदवार बनाया है. इसके साथ ही उन कयासों पर भी विराम लग गया है कि है कि इस सीट से पूर्व सीएम मनोहर पर्रिकर के बेटे उत्पल पर्रिकर चुनाव लड़ सकते हैं. आपको बता दें कि पणजी सीट गोवा के पूर्व मख्यमंत्री मनोहर पर्रिकर के निधन के कारण खाली हो गई थी. जिस पर उप चुनाव कराया जा रहा है. भाजपा के केंद्रीय चुनाव समिति के सदस्य जगत प्रकाश नड्डा ने रविवार दोपहर बाद उनकी उम्मीदवारी का ऐलान किया. आपको बता दें कि गोवा में 2017 में हुए विधानसभा चुनाव में पणजी सीट से सिद्धार्थ ही विजयी हुए थे. बाद में उन्होंने मनोहर पर्रिकर के लिए यह सीट छोड़ दी थी.